Un disc de rap enregistrat als portàtils d’una Apple Store
13.07.2015 06:00
Prince Harvey és un jove cantant de rap novaiorquès que, d’una desgràcia, n’ha extret una gran oportunitat. Ha relatat a The Daily Beast que mentre enregistrava l’últim disc, primer se li va fer malbé l’ordinador i després el disc dur extern. Com que no es podia comprar un altre portàtil, va decidir d’acabar-lo als ordinadors exposats a la botiga d’Apple al SoHo. Després de quatre mesos de feina, n’ha sortit el disc ‘PHATASS‘, acrònim de ‘Prince Harvey At The Apple Store SoHo’.
Harvey explica a ‘The Daily Beast’, amb força detall, com s’ho va fer: dos treballadors de la botiga, per exemple, li van prestar ajuda discretament, i per a esquivar la política d’Apple de netejar cada mitjanit la memòria dels ordinadors en exposició, desava els seus fitxers a la paperera dels portàtils.